PATVIRTINTA

 Kazlų Rūdos sav.

 Jankų pagrindinės mokyklos

 direktoriaus 2019-08-29 įsakymas Nr. V-62

**KAZLŲ RŪDOS SAV. JANKŲ PAGRINDINĖS MOKYKLOS**

**2019–2020 IR 2020–2021 MOKSLO METŲ UGDYMO PLANaS**

**2017–2018 IR 2018–2019 MOKSLO METŲ PRADINIO IR PAGRINDINIO UGDYMO**

**PROGRAMŲ UGDYMO PLANO ĮGYVENDINIMO ANALIZĖ**

Vienas iš 2017–2018 ir 2018–2019 mokslo metų ugdymo plano tikslų buvo formuoti ugdymo turinį, planuoti ir organizuoti ugdymo procesą taip, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.

Mokytojai, vadovaudamiesi pasirengtais ilgalaikiais planais, įgyvendino dėstomų dalykų programas. Jie planavo pamokų integraciją, tarėsi dėl mokinių mokymosi krūvio bei pasiekimų vertinimo. Įsivertinę savo veiklą pamokose, atsižvelgdami į mokinių mokymosi stilius, pedagogai nusimatė priemones pamokų kokybės gerinimui: tikslingai parinko mokymo (si) būdus, metodus, diferencijuotas bei individualizuotas užduotis.

Visiems specialiųjų ugdymosi poreikių mokiniams pagal jų mokymosi galimybes bendradarbiaujant su Kazlų Rūdos pedagoginės psichologinės tarnybos (toliau tekste – PPT) darbuotojais parengtos ir įgyvendintos 25 individualios ir pritaikytos programos.

Pamokose didėjo dėmesys mokinių pažangai. Kiekvieno dalyko mokytojas fiksavo ir su mokiniais aptarė jų pasiekimus, ieškojo būdų pažangai didinti. Mokyklos Vaiko gerovės komisija (toliau tekste – VGK) analizavo pateiktus mokinių mokymosi individualios pažangos stebėsenos rezultatus, ieškojo kiekvienam mokiniui tinkamų pagalbos būdų bei metodų. Pedagogai naudojo įvairias mokymosi aplinkas, mokymo formas mokinių motyvacijai stiprinti: organizuota 10 projektinių darbų, 8 edukacinės pamokos, 20 pažintinių išvykų ir kt. Mokiniai konsultuoti lietuvių kalbos ir literatūros, užsienio kalbų, matematikos, informacinių technologijų dalykų mobiliosiose grupėse, kitų mokomųjų dalykų – individualiai. Konsultacijos padėjo kiekvienam mokiniui pasiekti teigiamus mokymosi rezultatus. 1, 5 klasių ir naujai atvykusių mokinių adaptacijos tyrimas ir aptarimas parodė, kad daugiau kaip 80 proc. mokinių jaučiasi mokykloje gerai ir perėjimą į dalykinę sistemą vertina pozityviai.

Visi 4-os klasės mokiniai baigė pradinio ugdymo, 10 klasės – pagrindinio ugdymo programą; 1–3 ir 5–9 klasių mokinių kurso kartoti nebuvo palikta. Mokiniai dalyvavo Nacionaliniam mokinių pasiekimų patikrinime (toliau tekste – NMPP):

**Standartizuotų testų lyginamoji analizė (proc.)**

**4 klasės mokinių**

|  |  |  |  |  |  |
| --- | --- | --- | --- | --- | --- |
|  |  | Aukštesnysis | Pagrindinis | Patenkinamas | Nepatenkinamas |
|  | Mokykloje | Šalyje | Mokykloje | Šalyje | Mokykloje | Šalyje | Mokykloje | Šalyje |
| 2018 m. | Matematika  | 50,0 | 11,7 | 50,0 | 57,1 | 0 | 26,9 | 0 | 4,3 |
| 2019 m. | 0 | 13,3 | 20,0 | 59,0 | 80,0 | 24,4 | 0 | 3,3 |
| 2018 m. | Skaitymas  | 16,7 | 17,5 | 33,3 | 28,9 | 33,3 | 47,6 | 16,7 | 10,9 |
| 2019 m. | 0 | 12,0 | 20,0 | 27,9 | 80,0 | 24,4 | 0 | 24,4 |
| 2018 m. | Rašymas  | 85,7 | 13,4 | 14,3 | 45,9 | 0 | 32,4 | 0 | 8,3 |
| 2019 m. | 0 | 18,1 | 80,0 | 39,1 | 20,0 | 34,4 | 0 | 8,4 |
| 2018 m. | Pasaulio pažinimas | 57,1 | 16,3 | 28,6 | 50,6 | 14,3 | 32,2 | 0 | 0,9 |
| 2019 m. | 0 | 14,2 | 75,0 | 53,0 | 25,0 | 29,7 | 0 | 8,1 |

**6 klasės mokinių**

|  |  |  |  |  |  |
| --- | --- | --- | --- | --- | --- |
|  |  | Aukštesnysis | Pagrindinis | Patenkinamas | Nepatenkinamas |
|  | Mokykloje | Šalyje | Mokykloje | Šalyje | Mokykloje | Šalyje | Mokykloje | Šalyje |
| 2018 m. | Matematika  | 25,0 | 11,8 | 25,0 | 52,4 | 50,0 | 30,7 | 0 | 5,0 |
| 2019 m. | 33,3 | 11,8 | 0 | 48,7 | 66,7 | 31,8 | 0 | 7,6 |
| 2018 m. | Skaitymas  | 50,0 | 8,6 | 50,0 | 55,3 | 0 | 30,3 | 0 | 5,8 |
| 2019 m. | 28,6 | 9,4 | 57,1 | 51,2 | 14,3 | 30,3 | 0 | 9,1 |
| 2018 m. | Rašymas  | 25,0 | 10,6 | 0 | 35,1 | 0 | 31,6 | 75,0 | 22,7 |
| 2019 m. | 12,5 | 5,1 | 12,5 | 39,7 | 12,5 | 44,9 | 62,5 | 10,3 |

**8 klasės mokinių**

|  |  |  |  |  |  |
| --- | --- | --- | --- | --- | --- |
|  |  | Aukštesnysis | Pagrindinis | Patenkinamas | Nepatenkinamas |
|  | Mokykloje | Šalyje | Mokykloje | Šalyje | Mokykloje | Šalyje | Mokykloje | Šalyje |
| 2018 m. | Matematika  | 44,4 | 10,1 | 11,1 | 30,2 | 33,3 | 44,2 | 11,1 | 15,5 |
| 2019 m. | 0 | 14,8 | 23,1 | 35,9 | 53,8 | 34,1 | 23,1 | 15,3 |
| 2018 m. | Skaitymas  | 11,1 | 10,4 | 55,6 | 26,8 | 22,2 | 47,5 | 11,1 | 15,3 |
| 2018 m. | Rašymas  | 0 | 6,0 | 33,3 | 43,5 | 11,1 | 39,9 | 55,6 | 10,7 |
| 2018 m. | Gamtos mokslai | 33,3 | 11,4 | 44,4 | 53,8 | 22,2 | 31,8 | 0 | 3,0 |
| 2019 m. | 0 | 14,0 | 23,1 | 35,4 | 53,8 | 36,2 | 23,1 | 14,4 |
| 2018 m. | Socialiniai mokslai | 37,5 | 6,7 | 25,0 | 59,3 | 37,5 | 26,2 | 0 | 7,8 |

 NMPP rezultatai parodė, kad Mokykloje mažesni mokinių skaitymo ir rašymo pasiekimai. Rezultatams pagerinti 2019–2020 mokslo metais planuojame kuo daugiau lietuvių kalbos ir literatūros pamokų mokiniams jungtinėse klasėse organizuoti atskirai, o tik dalį kartu.

Mokytojai parengė 12 neformaliojo švietimo programų. Mokykloje veikė vienuolika įvairių krypčių būrelių: muzikiniai – 2, sporto – 2, technologijų – 2, gamtos, ekologijos – 1, šokio, choreografijos – 3, teatro, dramos – 2.

**Didžiausios problemos, su kuriomis susidūrė mokykla.** Mažas mokinių skaičius riboja Mokymo lėšas ir neleidžia pasinaudoti Bendrųjų ugdymo planų teikiamomis galimybėmis (pamokomis, skirtomis mokinio ugdymo poreikiams tenkinti, mokymosi pagalbai teikti ir visomis neformaliojo švietimo valandomis); tuo pačiu neleidžia gerai pasirodyti savivaldybės olimpiadose, konkursuose, varžybose.

**Galimybės.** Individualios mokinių pažangos sistemingas analizavimas ir rezultatų panaudojimas gerinant kiekvieno mokinio pažangą. Rezultatyvesnis IKT panaudojimas ugdymo procese. Projektų rengimas ir įgyvendinimas įvairinant ugdymą ir popamokinę veiklą.

**I SKYRIUS**

**BENDROSIOS NUOSTATOS**

 1.Kazlų Rūdos sav. Jankų pagrindinės mokyklos (toliau tekste – Mokykla) 2019–2020 ir 2020–2021 mokslo metų ugdymo planas (toliau tekste – Ugdymo planas) reglamentuoja pradinio ir pagrindinio ugdymo programų, pradinio ir pagrindinio ugdymo individualizuotų programų ir su šiomis programomis susijusių neformaliojo vaikų švietimo programų įgyvendinimą. Ugdymo planas parengtas vadovaujantis Bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2019 m. balandžio 15 d. įsakymais Nr. 413 ir Nr. V-417 ir kitais Mokyklos veiklą reglamentuojančiais teisės aktais.

2.Ugdymo plano tikslas – apibrėžti bendruosius ugdymo programų vykdymo reikalavimus ir pateikti pagrindinius principus, nuostatas, susitarimus ugdymo turiniui formuoti, ugdymo procesui organizuoti, kad kiekvienas mokinys pasiektų asmeninės pažangos, geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.

3.Ugdymo plano uždaviniai:

3.1.nustatyti pamokų skaičių, skirtą pradinio ir pagrindinio ugdymo programoms įgyvendinti;

3.2.pritaikyti ugdymo procesą mokinių mokymosi poreikiams, pažangai pasiekti;

3.3.sudaryti galimybes kiekvienam mokiniui įgyti kompetencijų, žinių, gebėjimų ir nuostatų.

4.Ugdymo plane vartojamos sąvokos yra apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5.Mokykloje įgyvendinamoms ugdymo programoms vykdyti Ugdymo planas rengiamas dvejiems mokslo metams. Mokykla ugdymo organizavimo sprendimų kasmet neatnaujina, jei jie atitinka išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

6.Ugdymo organizavimas:

6.1.2019–2020 mokslo metai:

|  |
| --- |
| 2019–2020 mokslo metai |
| Klasės | 1–4 klasės | 5–10 klasės |
| Mokslo metų pradžia/Ugdymo proceso pradžia |  2019-09-02 |
| Pusmečių trukmė: | 1-asis | 2019-09-02–2020-01-31 (95 ugdymo dienos) |
| 2-asis | 2020-02-01–2020-06-09 (80 ugdymo dienų) | 2020-02-01–2020-06-23 (90 ugdymo dienų) |
| Rudens atostogos | 2019-10-28–2019-10-31 |
| Žiemos (Kalėdų) atostogos | 2019-12-23–2020-01-03 |
| Žiemos atostogos | 2020-02-17–2020-02-21 |
| Pavasario (Velykų) atostogos | 2020-04-14–2020-04-17 |
| Ugdymo proceso pabaiga | 2020-06-09 | 2020-06-23 |
| Ugdymo proceso dienų skaičius | 175 | 185 |
| Ugdymo proceso trukmė savaitėmis | 35 | 37 |
| Vasaros atostogos | 2020-06-10–2020-08-31 | 2020-06-24–2020-08-31 |

6.2.2020–2021 mokslo metai:

|  |  |  |
| --- | --- | --- |
| Klasės | 1–4 klasės | 5–10 klasės |
| Mokslo metų pradžia/ Ugdymo proceso pradžia | 2020-09-01 |
| Pusmečių trukmė: | 1-asis | 2020-09-01–2021-01-31(94 ugdymo dienos) |
| 2-asis | 2021-02-01–2021-06-08(81 ugdymo dienos)  | 2021-02-01–2021-06-22(91 ugdymo dienos) |
| Rudens atostogos | 2020-10-26–2020-10-30 |
| Žiemos (Kalėdų) atostogos | 2020-12-23–2021-01-05 |
| Žiemos atostogos | 2021-02-15–2021-02-19 |
| Pavasario (Velykų) atostogos | 2021-04-06–2021-04-09 |
| Ugdymo proceso pabaiga | 2021-06-08 | 2021-06-22 |
| Ugdymo proceso dienų skaičius | 175 | 185 |
| Ugdymo proceso trukmė savaitėmis | 35 | 37 |
| Vasaros atostogos | 2021-06-09–2021-08-31 | 2021-06-23–2021-08-31 |

7.Mokykla dirba penkias dienas per savaitę. Ugdymo procesas Mokykloje organizuojamas pamokų forma. Pamokos trukmė 1 kl. – 35 min., 2–10 kl. – 45 min.

8.Ugdymo procesas skirstomas į pusmečius.

9.Oro temperatūrai esant 20 laipsnių šalčio ar žemesnei į Mokyklą gali nevykti 1–5 klasių mokiniai, esant 25 laipsnių šalčio ar žemesnei temperatūrai – ir kitų klasių mokiniai. Atvykusiems į Mokyklą mokiniams vykdomas ugdymo procesas, neatvykusiems – mokymuisi reikalinga informacija skelbiama Mokyklos interneto svetainėje ir (arba) elektroniniame dienyne. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau tekste – Higienos norma), ugdymo procesas gali būti koreguojamas ir organizuojamas kitose erdvėse.

10.Mokyklos direktorius, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo, apie priimtus sprendimus informuoja Mokyklos tarybą, Kazlų Rūdos savivaldybės administraciją. Laikinai sustabdžius ugdymo procesą, Mokyklos direktorius sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su Kazlų Rūdos savivaldybės administracija.

**ANTRASIS SKIRSNIS**

**MOKYKLOS UGDYMO PLANAS.RENGIMAS IR ĮGYVENDINIMAS**

11.Rengiant Ugdymo planą:

11.1.Mokyklos direktoriaus 2019 m. gegužės 6 d. įsakymu Nr. V-46 „Dėl ugdymo plano rengimo 2019–2020 ir 2020–2021 mokslo metams darbo grupės sudarymo“ sudaryta darbo grupė, vadovaujama Mokyklos direktoriaus, parengė Ugdymo plano projektą, vadovaujantis demokratiškumo, subsidiarumo, prieinamumo, bendradarbiavimo principais;

11.2.Ugdymo planas rengiamas vienas pradinio ir pagrindinio ugdymo programoms įgyvendinti dvejiems mokslo metams. Bendruosiuose ugdymo planuose nenumatytais atvejais Mokykla ugdymo proceso metu gali koreguoti Ugdymo planą, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti.

12.Be privalomojo ugdymo turinio dalykų, mokykla siūlo mokiniams rinktis įvairių krypčių neformaliojo vaikų švietimo programas, atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo švietimo valanda – 45 min. trukmės).

13.Mokykloje klasės vadovas kartu su socialiniu pedagogu padeda kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas.

14.Neformaliojo vaikų švietimo programose dalyvaujančius mokinius Mokykla žymi Mokinių registre.

15.Mokyklos VGK 2018-10-02 posėdžio nutarimu Nr. 8-1 ir Mokyklos direktoriaus 2018 m. spalio 3 d. įsakymu Nr. V-76 „Dėl individualaus ugdymo plano formos patvirtinimo“ susitarta dėl mokinių, turinčių specialiųjų ugdymosi poreikių, individualaus ugdymo plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi.

16.Mokinio pasiekimai ir pažanga ugdymo procese vertinami:

16.1.vadovaujantis teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

16.2.vadovaujantis Mokyklos direktoriaus 2015-09-28 įsakymu Nr. V-98 patvirtintu „Mokinių pasiekimų ir pažangos vertinimo tvarkos aprašu“, kuris skelbiamas mokyklos internetinėje svetainėje [www.jankumokykla.lt](http://www.jankumokykla.lt);

16.3.mokinių, besimokančių pagal pagrindinio ugdymo programą, pažymiais pagal dešimtbalę vertinimo skalę.

16.4.pažymiais nevertinami dorinio ugdymo pasiekimai ir specialiosios medicininės fizinio pajėgumo grupės mokinių pasiekimai fizinio ugdymo pamokose. Įrašoma „įskaityta“ arba „neįskaityta“.

17.Pagrindinio gydymo pasiekimų ir NMPP dalyvavusių mokinių rezultatai neįskaičiuojami į ugdymo laikotarpio (pusmečio) įvertinimą.

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

18.Mokytojų tarybos 2019-06-11 nutarimu Nr. 2 prevencinės ir kitos programos integruotos į mokomuosius dalykus, klasės vadovo veiklą, neformalųjį švietimą:

18.1.Sveikatos ir lytiškumo ugdymo bei rengimo šeimai programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“, integruojama į 1–4 klasių dalykų turinį ir neformalųjį švietimą, 5–10 klasėse – į dorinio ugdymo, gamtos ir žmogaus, biologijos dalykų programų turinį ir klasės vadovo veiklą. Taip pat skiriama viena pažintinės, kultūrinės, meninės, kūrybinės veiklos (toliau tekste – Pažintinė kultūrinė veikla) diena Sporto ir sveikatos šventei organizuoti, pasirenkant iš programos ne mažiau kaip po 2 temas kiekvienai klasei;

18.2.Ugdymo karjerai programą, patvirtintą Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, 1–4 klasėse integruojama į pasaulio pažinimo dalyko turinį ir neformalųjį švietimą, 5–10 klasėse – į visų dalykų programų turinį ir neformalųjį švietimą. Dalykų mokytojai teikia informaciją apie savo specialybę bei su ja susijusius dalykus renkantis mokymosi kryptį, klasės vadovas savo veiklos programoje numato ugdymui karjerai 3 veiklas per mokslo metus;

18.3.Socialines ir emocines kompetencijas ugdančios programos integruojamos:

18.3.1.vadovaujantis Mokyklos direktoriaus 2017 m. balandžio 2 d. įsakymu Nr. V-36 „Dėl Smurto prevencijos įgyvendinimo mokykloje patvirtinimo“ įgyvendinama smurto prevencija nuosekliai ir reguliariai ugdant mokinių savęs pažinimo, empatijos, problemų ir konfliktų sprendimo, pykčio valdymo, streso įveikos, bendravimo ir bendradarbiavimo ir kitus socialinius įgūdžius visų dalykų pamokose ir neformaliojo švietimo veiklose;

18.3.2.„Alkoholio, tabako ir kitų psichiką veikiančių medžiagų vartojimo prevencijos programa“, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK–494, 5–10 klasėse integruojama į neformalųjį švietimą ir klasės vadovo veiklos programas;

18.4.Į Mokyklos ugdymo turinį integruojama ir kitose veiklose įgyvendinama:

18.4.1.nacionalinio saugumo klausimai – istorijos ir pilietiškumo pagrindų pamokose;

18.4.2.informacinis raštingumas – į visus dalykus;

18.4.3.verslumas, finansinis raštingumas – į ekonomikos, matematikos pamokas ir klasės vadovo veiklą;

18.4.4.antikorupcinis ugdymas – į etikos pamokas ir klasės vadovo veiklą bei organizuojamas 1 renginys Mokykloje.

19.Kiekvieną dieną po pirmos pamokos vykdoma judrioji pertrauka „Judėk šokio ritmu“. Kitų pertraukų metu mokiniams galima užsiimti aktyvia veikla Mokyklos stadione ir žaisti stalo tenisą Mokyklos fojė.

 20.Pažintinė kultūrinė veikla – Mokyklos ugdymo turinio dalis. 10 ugdymo dienų organizuojama Mokykloje bei už jos ribų nuosekliai per mokslo metus (1–4 klasių mokiniams 4–5 valandos per dieną, 5–10 klasių mokiniams 5–6 valandos per dieną) ir siejama su Mokyklos ugdymo tikslais, mokinių mokymosi poreikiais. Pažintinės kultūrinės veiklos grafikas tvirtinamas atskiru Mokyklos direktoriaus įsakymu.

21.Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Socialinė-pilietinė veikla fiksuojama dienyne. Mokiniai savo socialinės-pilietinės veiklos įrodymus kaupia patys aplanke (1 priedas).

22.Etninė kultūrinė veikla įgyvendinama vadovaujantis Pagrindinio ugdymo etninės kultūros bendrąja programa, kuri patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651. Mokykloje ji integruojama:

22.1.5–6 klasėse – į lietuvių kalbos ir literatūros, dorinio ugdymo, istorijos, geografijos, gamtos ir žmogaus, technologijų, muzikos pamokas;

22.2.7–8 klasėse – į lietuvių kalbos ir literatūros, etikos, istorijos, technologijų, muzikos, dailės pamokas;

22.3.9–10 klasėse – į lietuvių kalbos ir literatūros, istorijos, pilietiškumo pagrindų, technologijų, muzikos, dailės pamokas.

22.4.Pradinėse klasėse etninė kultūrinė veikla integruojama į formalųjį ir neformalųjį švietimą.

**KETVIRTASIS SKIRSNIS**

**MOKYMOSI KRŪVIO REGULIAVIMAS**

23.Mokyklos direktorius ir direktoriaus pavaduotojas ugdymui atlieka nuoseklią mokinių mokymosi krūvio stebėseną. Organizuoja mokytojų bendradarbiavimą sprendžiant mokinių mokymosi krūvio optimizavimo klausimus:

23.1.mokiniams per dieną gali būti ne daugiau kaip 7 formaliojo ugdymo pamokos. Penktadienį organizuojamos ne daugiau kaip 6 pamokos;

23.2.namų darbų skyrimą ir kontrolinių užduočių atlikimą klasėje dirbantys mokytojai derina tarpusavyje, naudodami elektroninį dienyną;

23.3.namų darbai neužduodami atostogoms;

23.4.mokiniams per dieną skiriamas 1 kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai darbai nerašomi po ligos, atostogų, šventinių dienų.

24.Penktų klasių mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę.

25.8 klasės mokiniams skiriamas didesnis nei minimalus pamokų skaičius per savaitę pasirenkamiems dalykams mokytis.

26.Mokiniai, kurie mokosi formalųjį švietimą papildančio ugdymo mokyklose (muzikos, dailės, sporto ir kitose) pagal formalųjį švietimą papildančio ugdymo programas (ar yra jas baigę) , tėvų pageidavimu atleidžiami nuo atitinkamo privalomo dalyko savaitinių pamokų lankymo šia tvarka:

26.1.mokinio tėvai (globėjai, rūpintojai) pateikia prašymą Mokyklos direktoriui;

26.2.mokinys pateikia neformaliojo vaikų švietimo mokyklos pažymą apie programų dermę su bendrųjų programų turiniu arba diplomo kopiją, jei mokinys yra baigęs neformaliojo švietimo mokyklą;

26.3.Mokyklos direktoriaus įsakymu mokinys yra atleidžiamas nuo atitinkamų pamokų;

26.4.mokinys įsipareigoja laisvos pamokos metu savarankiškai mokytis Mokyklos bibliotekoje (išskyrus tėvų prašymu tuos atvejus, kai pamoka tvarkaraštyje yra pirma arba paskutinė);

26.5.mokiniui, besimokančiam ar baigusiam neformaliojo vaikų švietimo įstaigą pusmečio ir metinis įvertinimas rašomas pažymiu arba „įskaityta“.

**PENKTASIS SKIRSNIS**

**MOKYMOSI PAGALBOS TEIKIMAS MOKINIUI**

27.Mokymosi pagalba Mokykloje teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

27.1.dėl ligos ar kitų priežasčių praleidusiam dalį pamokų;

27.2.gavusiam nepatenkinamą atsiskaitomų ar kitų užduočių įvertinimą;

27.3.gavusiam kelis iš eilės nepatenkinamus kurio nors dalyko įvertinimus;

27.4.jei pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos;

27.5.jei NMPP metu nepasiekiamas patenkinamas lygmuo;

27.6.jei jo pasiekimai yra aukščiausio lygmens ir (ar)jei mokinys siekia domėtis pasirinkta mokymosi sritimi;

27.7.kitais Mokyklos pastebėtais mokymosi pagalbos poreikio atvejais.

28.Mokykloje mokinių pasiekimai stebimi ir analizuojami, identifikuojami kylantys mokymosi sunkumai. Apie atsiradusius mokymosi sunkumus mokytojas informuoja mokinio tėvus (globėjus, rūpintojus) ir kartu tariamasi dėl mokymosi pagalbos suteikimo. Mokymosi pagalbos teikimo dažnumas ir intensyvumas priklauso nuo jos poreikio mokiniui, atsižvelgus į mokančio mokytojo rekomendacijas.

29.Mokinių pasiekimų gerinimo klausimai aptariami Mokyklos pedagogų ir klasių susirinkimuose.

30.Mokykla:

30.1.kartu su mokiniu, mokinio tėvais (globėjais, rūpintojais) VGK sprendžia mokinių vėlavimo į pamokas ir jų nelankymo priežastis; mokymosi motyvacijos problemas, teikia socialinio pedagogo, rekomenduoja psichologo, specialiojo pedagogo, logopedo pagalbą Kazlų Rūdos PPT;

30.2.sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams. Mokytojai turi galimybę prireikus pasitelkti švietimo pagalbos specialistus ugdymo turiniui planuoti ir laiku koreguoti, atsižvelgdami į mokinių mokymosi pagalbos poreikius.

31.Įgyvendinama pagalbos mokiniui teikimo ir pažangos stebėjimo mokantis individuali sistema kiekvienam mokiniui pagal Individualios pagalbos mokiniui teikimo ir pažangos stebėjimo mokykloje tvarkos aprašą, patvirtintą 2015-09-22 direktoriaus įsakymu Nr. V-92. Išanalizavus situaciją, numatomi mokymosi pagalbos teikimo ir įgyvendinimo būdai:

31.1.pamokoje pagal grįžtamąjį ryšį koreguojamas mokinio ugdymas, pritaikant tinkamas užduotis ir metodikas;

31.2.individuali mokymosi pagalba teikiama skiriant trumpalaikes ar ilgalaikes konsultacijas, kurių trukmę, rekomenduojant mokančiam mokytojui, nustato Mokykla pagal mokymosi pagalbos poreikį;

31.3.mokymosi pagalba teikiama individualiai arba sudarant mokinių, kuriems reikia panašaus pobūdžio pagalbos, grupes.

32.Siekiama aktyviau įtraukti į vaiko ugdymo procesą mokinio tėvus (globėjus, rūpintojus), ne tik sprendžiant vaikų mokymo(si) ir ugdymo(si) problemas, bet ir teikiant įvairią mokymosi pagalbą, supažindinant su darbo ir profesijų pasauliu, aktyviai dalyvaujant Mokyklos gyvenime.

33.Mokykla užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

34.Mokymosi pagalbos teikimo veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką.

35.Direktoriaus pavaduotojas ugdymui paskirtas atsakingu už mokymosi pasiekimų stebėsenos koordinavimą ir mokymosi pagalbos teikimo organizavimą.

**ŠEŠTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

36.Minimalus mokinių skaičius laikinojoje grupėje – 5 mokiniai.

37.Mokyklos ugdymo turiniui įgyvendinti klasėje sudaromos laikinosios grupės doriniam ugdymui, jeigu tos pačios klasės mokiniai yra pasirinkę ir tikybą, ir etiką.

38.Esant mažam mokinių skaičiui, grupės sudaromos jungiant gretimų klasių mokinius.

**SEPTINTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

39.Vadovaujantis Kazlų Rūdos savivaldybės 2019-03-20 sprendimu Nr. TS-30 „Dėl Kazlų Rūdos savivaldybės bendrojo ugdymo mokyklose priešmokyklinio ugdymo grupių ir kiekvienos klasės klasių skaičiaus 2019–2020 mokslo metais nustatymo“, Mokykloje sudaromi 4 jungtinių klasių komplektai jungiant klases: pirmą su ketvirta, antrą su trečia, penktą su šešta, septintą su aštunta.

**AŠTUNTASIS SKIRSNIS**

**MOKYMO NAMIE ORGANIZAVIMAS**

40.Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

41.Mokiniui skiriamas namų mokymas:

41.1.gavus gydytojų konsultacinės komisijos rekomendacijas;

41.2.parašius tėvams (globėjais, rūpintojais) prašymą.

42.Parengiamas individualus ugdymo planas, atsižvelgiama į gydytojų konsultacinės komisijos rekomendacijas ir suderinama su mokinio tėvais (globėjais, rūpintojais).

43.Mokiniai namie mokomi savarankišku mokymo proceso organizavimo būdu.

44.Savarankišku mokymo proceso organizavimo būdu namie mokomam mokiniui 5–6 klasėse skiriamos 444 pamokos per mokslo metus, per savaitę –12, 7–8 klasėse – 481 pamoka per mokslo metus, per savaitę –13, 9–10 klasėse – 555 pamokos per mokslo metus, per savaitę – 15. Dalį pamokų gydytojų konsultacinės komisijos leidimu mokinys gali lankyti Mokykloje.

45.Suderinus su mokinio tėvais (globėjais, rūpintojais), Mokyklos direktoriaus įsakymu mokinys gali nesimokyti menų, dailės, muzikos, technologijų ir fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų Mokykloje, įrašoma į mokinio individualų ugdymo planą.

**III SKYRIUS**

**PRADINIO IR PAGRINDINIO UGDYMO PROGRAMŲ VYKDYMAS**

**PIRMASIS SKIRSNIS**

**PRADINIO UGDYMO PROGRAMOS VYKDYMAS**

46. Dalykai ir jiems skiriamų pamokų skaičius per savaitę Bendrajai programai ir neformaliojo vaikų švietimo programoms įgyvendinti:

46.1. 2019–2020 mokslo metai:

|  |  |  |  |  |  |
| --- | --- | --- | --- | --- | --- |
| **Klasė****Mokomasis**  **dalykas** | **1** | **2** | **3** | **4** | **Iš viso:** |
| Dorinis ugdymas (tikyba arba etika) | 1 | 1 | 1 | 1 | 4 |
| Lietuvių kalba | 8 | 7 | 7 | 7 | 29 |
| Užsienio kalba(anglų) | - | 2 | 2 | 2 | 6 |
| Matematika  | 4 | 5 | 4 | 5 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Fizinis ugdymas | 3 | 3 | 3 | 3 | 12 |
| Privalomų ugdymo valandų skaičius mokiniui | 22 | 24 | 23 | 24 | 93 |
| Valandos, skiriamos mokinių ugdymo(si) poreikiams tenkinti | 1 | 1 | 2 | 1 | 5 |
| Neformaliojo švietimo valandos | 2 | 2 | 2 | 2 | 8 |
| Iš viso: | 25 | 27 | 27 | 27 | 106 |

46.2. 2020–2021 mokslo metai:

|  |  |  |  |  |  |
| --- | --- | --- | --- | --- | --- |
| **Klasė****Mokomasis**  **dalykas** | **1** | **2** | **3** | **4** | **Iš viso:** |
| Dorinis ugdymas (tikyba arba etika) | 1 | 1 | 1 | 1 | 4 |
| Lietuvių kalba | 8 | 7 | 7 | 7 | 29 |
| Užsienio kalba(anglų) |  | 2 | 2 | 2 | 6 |
| Matematika  | 4 | 5 | 4 | 5 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Fizinis ugdymas | 3 | 3 | 3 | 3 | 12 |
| Privalomų ugdymo valandų skaičius mokiniui | 22 | 24 | 23 | 24 | 93 |
| Valandos, skiriamos mokinių ugdymo (si) poreikiams tenkinti: | 1 | 1 | 2 | 1 | 5 |
| Neformaliojo švietimo valandos | 2 | 2 | 2 | 2 | 8 |
| Iš viso: | 25 | 27 | 27 | 27 | 106 |

47.Einamaisiais mokslo metais, pagal pasikeitusius mokinių ugdymo poreikius, mokinių mokymosi rezultatus, ugdymo procesas ir turinys koreguojamas, išlaikant mokslo metams skirtą ugdymo valandų skaičių.

**ANTRASIS SKIRSNIS**

**PRADINIO UGDYMO PROGRAMOS DALYKŲ, INTEGRUOJAMŲJŲ PROGRAMŲĮGYVENDINIMAS**

48.Dorinis ugdymas:

48.1.tėvai (globėjai, rūpintojai) parenka mokiniui vieną iš dorinio ugdymo dalykų: etiką arba katalikų tikybą;

48.2.Mokykloje nesusidarius mokinių grupei etikai arba katalikų tikybai mokytis, sudaroma grupė iš kelių klasių mokinių;

48.3.dorinio ugdymo dalyką 1–4 klasių mokiniui galima keisti kiekvienais mokslo metais pagal tėvų (globėjų) parašytą prašymą.

49.Kalbinis ugdymas.

Gerinant mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi per kitų dalykų ar ugdymo sričių ugdomąsias veiklas: panaudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus.

50.Pirmosios užsienio kalbos mokymas:

50.1.pirmosios užsienio kalbos mokoma(si) nuo antrųjų mokymosi metų;

50.2.tėvai (globėjai) parenka mokiniui vieną iš Mokyklos siūlomų kalbų: anglų arba vokiečių kalbą;

50.3.anglų kalbai mokyti 2–4 klasėse skiriama po 2 ugdymo valandas per savaitę.

51.Socialinis ir gamtamokslinis ugdymas:

51.1.gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko, dalis laiko (1/4) skiriama organizuoti ugdymą tyrinėjimams palankioje, natūralioje gamtinėje (pvz., mokyklos teritorijoje, parke, miške, prie vandens telkinio ar pan.) aplinkoje;

51.2.socialiniams gebėjimams ugdytis dalį 1/4 pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

52.Matematinis ugdymas.

Organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojamos informacinės komunikacinės technologijos.

53.Fizinis ugdymas.

Specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas.

54.Meninis ugdymas (dailė ir technologijos, muzika, šokis):

54.1.technologiniam ugdymui skiriama ne mažiau kaip 1/3 dailės ir technologijų dalykui skiriamo laiko;

54.2.teatro elementai integruotai taikomi per įvairių dalykų pamokas ir neformaliojo vaikų švietimo veiklas;

54.3.įgyvendinama šokio programa skiriant visose 1–4 klasėse vieną ugdymo valandą iš fizinio ugdymo dalykui skiriamo laiko;

55.Pradinėse klasėse į bendrosios programos ugdymo turinį integruojama:

55.1.Informacinės komunikacinės technologijos ugdymo procese naudojamos kaip ugdymo priemonė, mokoma informacinių technologijų pradmenų;

55.2.Mokėjimo mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai ( jos integruotos į Bendrųjų programų turinį ir atskirai nevykdomos);

55.3.Žmogaus saugos bendroji programa integruojama į pasaulio pažinimo, matematikos, dailės ir technologijų, lietuvių kalbos pamokas. Kiekvienoje klasėje integruojama 12 žmogaus saugos temų;

55.4.Sveikatos ugdymo bendrosios programos temos integruojamos į lietuvių kalbos, dailės ir technologijų, muzikos, pasaulio pažinimo dalykų pamokas ir popamokinių renginių metu;

55.4.Etninės kultūros ugdymas įgyvendinamas integruojant po 4–6 temas per mokslo metus į lietuvių kalbos, muzikos, dailės ir technologijų, pasaulio pažinimo dalykų pamokas ir popamokinių renginių metu;

55.5.Alkoholio, tabako ir kitų psichiką veikiančių medžiagų vartojimo prevencijos programa (3 val. per mokslo metus) integruojama į dorinio ugdymo, pasaulio pažinimo, dailės ir technologijų, fizinio ugdymo pamokas bei klasės vadovo veiklą;

55.6.Prevencinės programos „Zipio draugai“, „Obuolio draugai“ ir „Įveikime kartu“ integruojamos į klasės vadovo veiklą.

56.Integruotų pamokų apskaitai užtikrinti integruojamų pamokų turinys dienyne įrašomas dalykų apskaitai skirtuose puslapiuose.

**TRČIASIS SKIRSNIS**

**PAGRINDINIO UGDYMO PROGRAMOS VYKDYMAS**

57.Mokykla įgyvendina Pagrindinio ugdymo bendrąsias programas, kurias sudaro ugdymo sritys ir dalykai: dorinis ugdymas: etika, katalikų tikyba, lietuvių kalba ir literatūra, pirmoji užsienio kalba, antroji užsienio kalba, matematika; gamtamokslinis ugdymas; socialinis ugdymas: istorija, geografija, pilietiškumo ugdymas, ekonomika ir verslumas, meninis ugdymas: dailė, muzika, šokis, teatras, šiuolaikiniai menai; informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas. Mokiniams sudaromos sąlygos rinktis dalykų modulius pagal polinkius ir gebėjimus.

58.Mokykloje vieno mėnesio adaptacinis laikotarpis skiriamas naujai atvykusiems mokiniams ir pradedantiesiems mokytis pagal pagrindinio ugdymo programos pirmąją ir antrąją (naujai atvykusiems) dalis. Siekiant mokiniams padėti sėkmingai adaptuotis, į šią veiklą įtraukiami klasės vadovai, socialinis pedagogas, dalykų mokytojai. Per adaptacinį laikotarpį mokinių pažanga ir pasiekimai pažymiais nevertinami.

59.Formuojant ir įgyvendinant Mokyklos ugdymo turinį iki 10 procentų dalykui skirtų pamokų organizuojama ne pamokų forma, o projektine ar kitokia mokiniams patrauklia veikla ir ne Mokyklos aplinkoje. Dalis ugdymo turinio įgyvendinama per Pažintinę kultūrinę veiklą.

60.Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos mokymo(si) pasiekimams gerinti: ilgalaikėms ir trumpalaikėms konsultacijoms:

60.1.skiriamos trumpalaikės konsultacijos mokytojo nuožiūra ir informuojant tėvus elektroniniame dienyne. Fiksuojamas mokinių lankomumas pagal patvirtinta Mokyklos direktoriaus individualios pagalbos mokiniui mokantis teikimo mokykloje tvarkos aprašą fiksuojant „Individuali pagalba mokiniui“ lapuose;

60.2.skiriamos ilgalaikės konsultacijos Mokyklos direktoriaus įsakymu pagal individualų poreikį.

61.Organizuojamos pamokos ne pamokų forma ir įvairiose aplinkose:

61.1.Teminiuose planuose numatomos pamokos, kuriuos bus vykdomos ne tik Mokyklos aplinkoje (muziejus, tėvų darbovietės, teatras, erdvės ir t. t.);

61.2.dalykų projektinė veikla;

61.3.integruojamų temų pamokos, programų veikla planuojama Ilgalaikiuose planuose;

61.4.mokytojai ugdymo procesą ar jo dalį organizuoja ne pamokų forma, o projektine ar kitokia mokiniams patrauklia veikla ir ne Mokyklos, o motyvaciją mokytis skatinančiose saugiose aplinkose.

**KETVIRTASIS SKIRSNIS**

**PAGRINDINIO UGDYMO DALYKŲ SRIČIŲ UGDYMO TURINIO ĮGYVENDINIMO YPATUMAI**

62.Dorinis ugdymas:

62.1.Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats;

62.2.Siekiant užtikrinti mokymosi tęstinumą ir nuoseklumą, mokiniai ar tėvai (globėjai, rūpintojai) etiką arba tikybą renkasi dvejiems metams 5, 7 ir 9 klasėse;

62.3.doriniam ugdymui sudaromos atskiros laikinosios grupės, jei dorinio ugdymo dalyką, atskiruose koncentruose, pasirenka ne mažiau kaip penki mokiniai.

63.Užsienio kalbos:

63.1.užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;

63.2.10 klasėje organizuojamas užsienio kalbų pasiekimų patikrinimas naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“);

63.3.antrosios užsienio kalbos (vokiečių ar rusų) mokoma nuo 6 klasės;

63.4.tėvai (globėjai, rūpintojai) mokiniui iki 14 metų renka, o mokinys nuo 14 iki 16 metų tėvų (rūpintojų) pritarimu pats renkasi antrąją užsienio kalbą;

63.5.užsienio kalbas keisti pradinio ir pagrindinio ugdymo programų metu galima tik tuo atveju, jei mokinys yra atvykęs iš kitos mokyklos ar užsienio, o Mokykla dėl objektyvių priežasčių negali sudaryti mokiniui galimybės tęsti jo pradėtos kalbos mokymosi ir yra gavusi tėvų (globėjų, rūpintojų) pritarimą raštu. Mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus – vienerius mokslo metus jam skiriama 1 papildoma užsienio kalbos pamoka per savaitę.

64.Gamtos mokslai.

Eksperimentams ir praktiniams įgūdžiams skiriama iki 30 procentų dalykui skirtų pamokų per metus. Dalis tokio mokymo organizuojama už mokyklos ribų.

65.Technologijos:

65.1.mokiniai, besimokantys pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų;

65.2.9 klasės mokinius pradedama mokyti technologijų dalyko pagal privalomą 17 valandų integruoto technologijų kurso programą, po kurios mokiniai renkasi vieną (mokyklos pasiūlytą: mitybos, tekstilės, konstrukcinių medžiagų, elektronikos,) technologijos programą, kurią gali keisti 10 klasėje.

66.Informacinės technologijos:

66.1.7-oje klasėje skiriamos 37 dalyko pamokos;

66.2.8-oje klasėje skiriamos 37 valandos mokinio ugdymo poreikiams tenkinti;

66.3.9 ir 10 klasėse mokomasi po 1 pamoką per savaitę;

66.4.2019–2020 mokslo metais 10-oje klasėje skiriamos 37 valandos mokinio ugdymo poreikiams tenkinti, kadangi jie 9 klasėje nesimokė informacinių technologijų.

67.Socialiniai mokslai:

67.1.9 ir 10 klasėse pilietiškumo pagrindų mokomasi po 1 pamoką per savaitę;

67.2.Laisvės kovų istorijai mokyti skiriama 18 pamokų, integruojant temas į pilietiškumo pagrindų pamokas;

67.4.Į istorijos, geografijos, pilietiškumo pagrindų dalykų turinį integruojama Lietuvos ir pasaulio realijos.

68.Fizinis ugdymas:

68.1.mokiniai gali papildomai rinktis neformaliojo vaikų švietimo programą, skirtą fizinio aktyvumo veikloms Mokykloje ar Kazlų Rūdos sporto centre;

68.2.specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

68.3.parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

68.4.mokinys, turintis laikiną gydytojo atleidimą nuo fizinio ugdymo pamokų, stebi pamoką.

69.Integruojamųjų, prevencinių ir kitų ugdymo programų įgyvendinimas:

69.1.Sveikatos ir lytiškumo bei rengimo šeimai programos integracija vykdoma vadovaujantis Sveikatos ir lytiškumo bei rengimo šeimai programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941ir integruojama į kitų dalykų programų turinį ir neformalųjį vaikų švietimą;

69.2.Ugdymo karjerai programa įgyvendinama integruotai klasių valandėlėse, lietuvių kalbos ir literatūros pamokose, neformaliajame vaikų švietime.;

69.3.Į klasių valandėles integruojamos socialinių įgūdžių, emocinių sunkumų įveikimo gebėjimų ugdymo, žalingų įpročių ir ankstyvosios patyčių prevencijos programos;

 69.4.Etninės kultūros ugdymas integruojamas į lietuvių kalbos ir literatūros, dailės, muzikos, technologijų pamokasir neformaliojo vaikų švietimo užsėmimus;

 69.5.Informacinių komunikacinių technologijų mokoma integruotai įvairių mokomųjų dalykų pamokose mokytojų nuožiūra, numatant tai ilgalaikiuose planuose.

70. Pagrindinio ugdymo programai įgyvendinti pamokų skaičius per savaitę:

70.1. 2019–2020 mokslo metais:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  KlasėDalykai  | **5**  | **6**  | **7** | **8**  | Pagrindinio ugdymoprogramos 1-oje dalyje (5–8 klasė) | **9** | **10** | Pagrindinio ugdymoprogramoje (iš viso) |
| Dorinis ugdymas (etika, tikyba) | 1 | 1 | 1 | 1 | **4** | 1 | 1 | **6** |
| Lietuvių kalba ir literatūra | 5 | 5 | 5 | 5 | **20** | 4 | 5 | **29** |
| Užsienio kalba (anglų) | 3 | 3 | 3 | 3 | **12** | 3 | 3 | **18** |
| Užsienio kalba (rusų) | - | 2 | 2 | 2 | **6** | 2 | 2 | **10** |
| Matematika  | 4 | 4 | 4 | 4 | **16** | 3 | 4 | **23** |
| Informacinės technologijos | 1 | 1 | 1 | - | **3** | 1 | 2\* | **5** |
| Gamta ir žmogus | 2 | 2 | - | - | **4** | - | - | **4** |
| Biologija  | - | - | 2 | 1 | **3** | 1 | 1\*\* | **5** |
| Chemija  | - | - | - | 2 | **2** | 2 | 2 | **6** |
| Fizika  | - | - | 1 | 2 | **3** | 2 | 2 | **7** |
| Istorija  | 2 | 2 | 2 | 2 | **8** | 2 | 2 | **12** |
| Pilietiškumo pagrindai | - | - | - | - | **-** | 1 | 1 | **2** |
| Geografija  | - | 2 | 2 | 2 | **6** | 2 | 1 | **9** |
| Ekonomika ir verslumas | - | - | - | - | **-** | 1 | - | **1** |
| Dailė  | 1 | 1 | 1 | 1 | **4** | 1 | 1 | **6** |
| Muzika  | 1 | 1 | 1 | 1 | **4** | 1 | 1 | **6** |
| Technologijos  | 2 | 2 | 1 | 2 | **7** | 1,5 | 1 | **9,5** |
| Fizinis ugdymas | 3 | 3 | 2 | 2 | **10** | 2 | 2 | **14** |
| Žmogaus sauga | 1 | - | 1 | - | **2** | 0,5 | - | **2,5** |
| Minimalus pamokų skaičius mokiniui per savaitę | **26** | **29** | **29** | **30** | **114** | **31** | **31** | **176** |
| Informacinės technologijos(mokymosi pagalbai teikti) |  |  |  | 1 |  |  |  |  |
| Neformalusisvaikųšvietimas | 7 | **7** | 5 | **12** |

\* 10 klasės mokiniai 2018-2019 mokslo metais informatikos nesimokė;

\*\* 10 klasės mokiniai 2018-2019 mokslo metais biologijos turėjo 2 pamokas.

70.2. 2020–2021 mokslo metais:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  KlasėDalykai  | 5  | 6  | 7 | 8  | Pagrindinio ugdymoprogramos 1-oje dalyje (5–8 klasė) | 9 | 10 | Pagrindinio ugdymoprogramoje (iš viso) |
| Dorinis ugdymas(etika, tikyba) | 1 | 1 | 1 | 1 | **4** | 1 | 1 | **6** |
| Lietuvių kalba ir literatūra | 5 | 5 | 5 | 5 | **20** | 4 | 5 | **29** |
| Užsienio kalba (pirmoji) | 3 | 3 | 3 | 3 | **12** | 3 | 3 | **18** |
| Užsienio kalba (antroji) |  | 2 | 2 | 2 | **6** | 2 | 2 | **10** |
| Matematika  | 4 | 4 | 4 | 4 | **16** | 3 | 4 | **23** |
| Informacinės technologijos | 1 | 1 | 1 |  | **3** | 1 | 1 | **5** |
| Gamta ir žmogus | 2 | 2 | - | - | **4** | - | - | **4** |
| Biologija  | - | - | 2 | 1 | **3** | 1 | 2 | **6** |
| Chemija  | - | - | - | 2 | **2** | 2 | 2 | **6** |
| Fizika  | - | - | 1 | 2 | **3** | 2 | 2 | **7** |
| Istorija  | 2 | 2 | 2 | 2 | **8** | 2 | 2 | **12** |
| Pilietiškumo pagrindai | - | - | - | - | **-** | 1 | 1 | **2** |
| Geografija  | - | 2 | 2 | 2 | **6** | 2 | 1 | **9** |
| Ekonomika ir verslumas | - | - | - | - | **-** | 1 | - | **1** |
| Dailė  | 1 | 1 | 1 | 1 | **4** | 1 | 1 | **6** |
| Muzika  | 1 | 1 | 1 | 1 | **4** | 1 | 1 | **6** |
| Technologijos  | 2 | 2 | 1 | 2 | **7** | 1,5 | 1 | **9,5** |
| Kūno kultūra  | 3 | 3 | 3 | 2 | **11** | 2 | 2 | **15** |
| Žmogaus sauga | 1 | - | 1 | - | **2** | 0,5 | - | **2,5** |
| Minimalus pamokų skaičius mokiniui per savaitę | **26** | **29** | **30** | **30** | **115** | **31** | **31** | **177** |
| Neformalusis vaikų švietimas | 7 | **7** | 5 | **12** |

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

71.Mokykla sudaro ugdymo(si) sąlygas 1–10 klasių mokiniams, turintiems specialiųjų ugdymosi poreikių, mokant integruotai gauti kokybišką ir poreikius atitinkantį ugdymą bei būtiną švietimo pagalbą.

72.Mokinio, turinčio specialiųjų ugdymosi poreikių, ugdymas organizuojamas vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, atsižvelgiama į:

72.1.specialiųjų ugdymo(si) poreikių mokinių reikmes;

72.2.formaliojo švietimo programą;

72.3.Bendrųjų ugdymo planų (pradinio ugdymo programos ir pagrindinio ugdymo programos) nuostatas;

72.4.specialiųjų ugdymo poreikių įvairovę;

72.5.mokinių ir jų tėvų (globėjų, rūpintojų) pageidavimus;

72.6.Mokyklos VGK rekomendacijas;

72.7.PPT pateiktas vaiko specialiųjų ugdymosi poreikių vertinimo išvadas bei rekomendacijas.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

73.Individualus ugdymo planas rengiamas:

73.1.mokiniui, atsižvelgiant į jo specialiuosius ugdymosi poreikius, PPT ar švietimo pagalbos specialistų rekomendacijas, ugdymo programą, ugdymo formą ir mokymo organizavimo būdą;

73.2.mokiniui, kuris mokosi savarankišku mokymo proceso organizavimo būdu;

73.3.kai mokiniui pagal PPT ar švietimo pagalbos specialistų ir Mokyklos VGK rekomendacijas tam tikru laikotarpiu reikia intensyvios švietimo pagalbos.

74.Pritaikant Ugdymo planą individualioms mokinio ugdymosi reikmėms atsižvelgiant į PPT ir/ar medicinos komisijos išvadas, mokiniui, turinčiam didelių specialiųjų ugdymosi poreikių ir besimokančiam bendrosios paskirties klasėje, ir kurio ugdymas organizuojamas vadovaujantis Ugdymo plano 70 punktu, Mokykla rengia mokiniui jo poreikius atitinkantį individualų ugdymo planą.

75.Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Ugdymo plano 70 punkte dalykų programoms įgyvendinti nurodomų savaitinių pamokų skaičiumi, kuris gali būti koreguojamas (arba nekoreguojamas) iki 20 procentų (bendras pamokų ir neformaliojo švietimo valandų skaičius mažinamas arba didinamas 1 ar 2 valandomis).

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,
MOKYMOSI PASIEKIMŲ IR PAŽANGOS VERTINIMAS**

76.Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus.

77.Vertinimo kriterijai aptariami su mokiniu, jo tėvais (globėjais, rūpintojais), socialiniu pedagogu, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais:

77.1.kiekvieno pusmečio pabaigoje mokytojai teikia išvadas apie mokinio mokymo(si) pasiekimus VGK pirmininkui;

77.2. mokinio tėvai (globėjai, rūpintojai) informuojami apie pasiektus rezultatus.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

78.Specialiosios pedagoginės ir specialiosios pagalbos paskirtis – didinti ugdymo veiksmingumą.

79.Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama PPT ar švietimo pagalbos tarnybos ir Mokyklos VGK rekomendacijomis.

80.Specialioji pagalba teikiama vadovaujantis Specialiosios pagalbos teikimo mokyklose tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose tvarkos aprašo patvirtinimo“.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

81.Mokykla organizuoja mokinio, turinčio specialiųjų ugdymosi poreikių, mokymą namie pagal VGK ir PPT ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.

82.Mokiniui, kuris mokosi pagal pritaikytą bendrojo ugdymo programą, mokyti namie Mokykla skiria pamokų vadovaudamasi Bendrųjų ugdymo planų 56–60 ir 77 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Kazlų Rūdos sav.

Jankų pagrindinės mokyklos tarybos

2019-06-18 nutarimu Nr. 3

SUDERINTA

Kazlų Rūdos savivaldybės

administracijos direktoriaus

2019-08-\_\_\_\_ įsakymu Nr. AT-\_\_\_\_\_\_

 Kazlų Rūdos sav. Jankų pagrindinės mokyklos

2019–2020 ir 2020–2021 mokslo metų ugdymo plano

 1 priedas

**KAZLŲ RŪDOS SAV. JANKŲ PAGRINDINĖS MOKYKLOS**

**SOCIALINĖS-PILIETINĖS VEIKLOS APSKAITOS APLANKAS**

**Klasė \_\_\_\_\_\_\_\_\_ Mokinio vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| Eil.Nr. | Veikla | Valandų skaičius | Atsakingo asmensV., pavardė | Data | Parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_